વિશ્વ પર્યાવરણ દિવસ પાંચમી જૂનથી ૧૧ જૂથ દરમિયાન રાજ્યમાં યોજાઇ રહેલા પર્યાવરણ સ્વચ્છતા અભિયાન અંતર્ગત મુખ્યમંત્રીએ બુધવારે સાણંદમાં માર્ગોની સફાઇ કરીને શ્રમદાન કર્યુ હતું. આ પ્રસંગે તેમણે જણાવ્યું હતુ કે રાજ્યના ૪૦૦ જેટલા મોટા શહેરો-નગરોમાં કચરો બહાર ફેંકવા સામે દંડાત્મક કાર્યવાહી કરવાની દિશામાં પણ રાજ્ય સરકાર વિચારાધિન છે. તેમણે કહ્યું કે, કોઇ પણ વ્યકિત જાહેરમાં કચરો ન ફેંકે તે માટેની સમજણ અને જનજાગૃતિ અભિયાન અંતર્ગત આપવામાં આવશે. રાજ્યભરમાં પ૧ હજાર જેટલી શણની થેલીઓ તેમજ જ્યુટ બેગ્સનું વિતરણ પણ આ અભિયાનના સપ્તાહ દરમિયાન કરાશે.